Diari Oficial de la Generalitat Valenciana


Sumari del DOGV 8277, del 19-04-2018 (2018/3759)

RESOLUCIÓ de 29 de març de 2018, del director general de l'Institut València de Finances, per la qual es resol la convocatòria per a la provisió definitiva del lloc TE01, tècnic jurídic o tècnica jurídica, de la Direcció Adjunta Legal, per mitjà d'un procediment de cobertura externa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8277

Data del DOGV
:   19-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/3759


Data del document
:   29-03-2018

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 29 de març de 2018, del director general de l'Institut València de Finances, per la qual es resol la convocatòria per a la provisió definitiva del lloc TE01, tècnic jurídic o tècnica jurídica, de la Direcció Adjunta Legal, per mitjà d'un procediment de cobertura externa. [2018/3759]  
De conformitat amb el que estableixen les bases de la convocatòria per a la provisió definitiva del lloc TE01, tècnic/a jurídic/a, de la Direcció Adjunta Legal, per mitjà d'un procediment de cobertura externa, acordada mitjançant la Resolució de 6 d'abril de 2017, del director general de l'Institut Valencià de Finances (IVF), publicada en el DOGV número 8020, de 12 d'abril de 2017.  
Atés l'Acord de 28 de març de 2018, de la Comissió de Selecció nomenada amb aquesta finalitat, pel qual es proposa la contractació de María Guiralt Arce, com a tècnica jurídica, i la publicació de la borsa de treball.  
D'acord amb el que disposa l'article 8 del II conveni col·lectiu per al personal laboral al servei de la Generalitat Valenciana, i en virtut de les facultats conferides en el Reglament de l'Institut Valencià de Finances, aprovat pel Decret 92/2017, de 14 de juliol, del Consell, i les delegades per mitjà de l'acord del Consell General de l'Institut Valencià de Finances, de 30 de març de 2009, resolc:  
  
Primer  
Nomenar María Guiralt Arce, amb DNI [?981S], com a personal laboral de l'IVF, per a exercir les funcions assignades al lloc TE01, tècnica jurídica. La contractació, que inclourà un període de prova de quatre mesos, tindrà efecte en el moment en què María Guiralt Arce inicie la prestació de serveis, circumstància que, en tot cas, s'haurà de produir abans del 30 d'abril de 2018.  
  
Segon  
Ordenar la publicació de la borsa de treball que consta com a annex a la present resolució. La borsa de treball tindrà una vigència inicial de dos anys des de la publicació en el Diari Oficial de la Generalitat Valenciana, que podrà prorrogar-se fins a un màxim de cinc anys.  
Durant el termini de vigència mencionat, els aspirants inclosos en la dita borsa de treball podran ser cridats per a substituir la persona aspirant seleccionada per a cobrir el lloc de treball, en el cas que no haja superat el període de prova establit o es produïsca la seua renúncia o baixa. Així mateix, en el supòsit de produir-se noves vacants en llocs dels mateixos requisits als del lloc TE01, podran ser cobertes, amb caràcter temporal, pels aspirants que formen la borsa de treball.  
  
  
Tercer  
Publicar la present resolució en la pàgina web de l'IVF, http://www.ivf.gva.es, i en el Diari Oficial de la Generalitat Valenciana.  
  
Contra aquesta resolució podrà interposar-se un recurs d'alçada davant del conseller d'Hisenda i Model Econòmic en el termini d'un mes, comptador a partir de l'endemà de la publicació de la present resolució, de conformitat amb el que disposa l'article 38 del Reglament d'organització i funcionament de l'Institut Valencià de Finances aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen interposar-ne qualsevol altre que estimen oportú.  
  
  
València, 29 de març de 2018.- El director general: Manuel Illueca Muñoz.  
  
  
  
ANNEX  
Borsa d'ocupació  
  
Ordre Cognoms Nom DNI  
1r Valls Bolta Aina ... 598C  
2n Llorens Mas Raúl ... 969G  
3r Bordres Mena Marta ... 651V  
4t Aguilar Martí Almudena ... 557X